ՎիվաՍել-ՄՏՍ-ի աջակցության շնորհիվ իրականացվող ծրագրերն ընդգրկում են տարբեր մշակութային ոլորտներ եւ ժանրեր, ինչպես նաեւ անդրադառնում են հայ ժողովրդի պատմության լուսաբանմանը, օրինակՙ Հայոց ցեղասպանության թանգարան-ինստիտուտին արժեքավոր փաստաթղթերի նվիրաբերում, աջակցություն մի շարք կինո եւ երաժշտական փառատոների, օրինակՙ «Ոսկե Ծիրան» միջազգային կինոփառատոնին, «Վերադարձի» դասական երաժշտության փառատոնին, «Նոր անուններ» փառատոնին, «Ազգային պատկերասրահ» միջազգային երաժշտական փառատոնին, «Ֆրեսկո» կինոփառատոնին, աջակցություն երաժշտական եւ պարային խմբերիՙ Հայաստանի պարարվեստի «Բարեկամություն» պետական համույթին, «Հովեր» պետական կամերային երգչախմբին, Հայաստանի երիտասարդական նվագախմբին, Հայաստանի ազգային ֆիլհարմոնիկ նվագախմբին, Հայաստանի ազգային ակադեմիական երգչախմբին, «Արս Լունգա» դուետին, «Ունիսոն» ՀԿ-ի երգչախմբին, աջակցություն մշակութային ծրագրեր իրականացնող կազմակերպությունների, օրինակՙ Ալեքսանդր Սպենդիարյանի անվան օպերայի եւ բալետի ազգային ակադեմիական թատրոնի աջակցման հիմնադրամին, Հայոց ցեղասպանության 100-րդ տարելիցին նվիրված «Պատասխանՙ 100 տարի անց» նախագծին, Հանրային ռադիոյի ոսկե ձայնադարանի «Հայկական երաժշտության գլուխգործոցներ» ալբոմի հրատարակմանը: Ընկերության ուշադրության կենտրոնում են նաեւ ազգային մշակութային արժեքների տարածմանն ու ճանաչմանն ուղղված լրագրողական նախաձեռնությունները, օրինակՙ «Օտար-ամայի ճամփեքի վրա» հաղորդաշարի, «Կիլիկիա» առագաստանավի վերաբերյալ փաստագրական ֆիլմի հովանավորությունը եւ այլն: